พระพุทธมหามณีรัตนปฏิมากร - วิกิพีเดีย

# พระพุทธมหามณีรัตนปฏิมากร

### จากวิกิพีเดีย สารานุกรมเสรี

สารานุกรมประเทศไทย
...

พระพุทธมหามณีรัตนปฏิมากร

พระพุทธมหามณีรัตนปฏิมากร ทรงเครื่องทรงทั้งสามฤดู

ข้อมูลทั่วไป

ชื่อเต็ม | พระพุทธมหามณีรัตนปฏิมากร
ชื่อสามัญ | พระแก้วมรกต
ประเภท | พระพุทธรูป
ศิลปะ | ศิลปะก่อนเชียงแสน
ขนาด • ความกว้าง • ความสูง | 19 นิ้ว 28 นิ้ว
วัสดุ | หยกสีเขียวทึบ
สถานที่ประดิษฐาน | ประธานในพระอุโบสถ วัดพระศรีรัตนศาสดาราม
ความสำคัญ | พระพุทธรูปคู่บ้านคู่เมืองของ กรุงรัตนโกสินทร์
หมายเหตุ |

พระพุทธมหามณีรัตนปฏิมากร หรือ พระแก้วมรกต เป็นพระพุทธรูปคู่บ้านคู่เมืองของชาวไทย ปัจจุบันประดิษฐานอยู่ในวัดพระศรีรัตนศาสดาราม (หรือ วัดพระแก้ว) ในพระบรมมหาราชวัง กรุงเทพมหานคร

พระแก้วมรกตเป็นพระพุทธรูปที่แกะสลักจากหยกสีมรกต เป็นพระพุทธรูปสกุลศิลปะช่างล้านนา พบครั้งแรก ประดิษฐานอยู่ในเจดีย์วัดป่าญะ เมืองเชียงแสน (ปัจจุบันคือวัดพระแก้ว จ.เชียงราย) สภาพเป็นพระพุทธรูปพอกปูนลงรักปิดทอง แต่เมื่อพระสงฆ์อัญเชิญออกจากพระเจดีย์ ปูนบริเวณพระนาสิกเกิดกระเทาะออก เห็นเป็นเนื้อมรกต จึงกระเทาะปูนออกทั้งองค์ เห็นเป็นเนื้อหยกสีมรกตทั้งองค์

หลังจากนั้น พระแก้วมรกตถูกชิงไปเพื่อประดิษฐานที่เมืองต่างๆ จนครั้งสุดท้าย สมเด็จพระเจ้าตากสินมหาราช ทรงสถาปนากรุงธนบุรีขึ้นเป็นเมืองหลวง พระองค์ทรงได้ทรงนำพระแก้วมรกต และพระบาง มาจากลาว ในครั้งนั้นประดิษฐานไว้ที่วัดอรุณราชวราราม ต่อมาเมื่อสิ้นรัชสมัยของพระองค์ พระบาทสมเด็จพระพุทธยอดฟ้าจุฬาโลกมหาราช ทรงอัญเชิญพระพุทธมหามณีรัตนปฏิมากรลงบุษบกในเรือพระที่นั่ง เสด็จข้ามฝั่งแม่น้ำเจ้าพระยา มาประดิษฐานยังวัดพระศรีรัตนศาสดาราม ที่ทรงสร้างตามคตินิยม "วัดคู่วัง" ในสมัยอยุธยา และพระราชทานพระบางคืนให้แก่ลาว

## [แก้] ประเพณี

เนื่องจากพระพุทธมหามณีรัตนปฏิมากร เป็นพระพุทธูปประจำพระราชอาณาจักร ดังนั้นประเพณีที่เกี่ยวข้อง ส่วนมากจึงเป็นพระราชพิธี เช่น

- พระราชพิธีตรียัมปวาลและตรีปวาย
- พระราชพิธีทรงบำเพ็ญพระราชกุศลมาฆบูชา
- พระราชพิธีศรีสัจปานกาลถือน้ำพระพิพัฒน์สัตยา
- พระราชพิธีตรุษสงกรานต์
- พระราชพิธีฉัตรมงคล
- พระราชพิธีพืชมงคล
- พระราชพิธีทรงบำเพ็ญพระราชกุศลวิสาขบูชา
- พระราชพิธีทรงบำเพ็ญพระราชกุศลอาสาฬหบูชา
- พระราชพิธีทรงบำเพ็ญพระราชกุศลหล่อเทียนพรรษา
- พระราชพิธีทรงบำเพ็ญพระราชกุศลอุปสมบทนาคหลวง
- พระราชพิธีเฉลิมพระชนมพรรษา
- พระราชพิธีเปลี่ยนเครื่องทรงพระพุทธมหามณีรัตนปฏิมากร
- พระราชพิธีบรมราชาภิเษก
- พระราชพิธีตรึงหมุดธงชัยเฉลิมพล
- พิธีจารึกพระสุพรรณบัตรดวงพระราชสมภพ
- พิธีตั้งสมณศักดิ์และสถาปนาสมเด็จพระสังฆราช

## [แก้] การขึ้นทะเบียน

- กระทรวงศึกษาธิการ ประกาศเป็นพระพุทธรูปสำคัญ ตามบัญชีแนบท้าย ระเบียบกระทรวงศึกษาธิการ ว่าด้วยการก่อสร้างอนุสาวรีย์แห่งชาติ และการจำลองพระพุทธรูปสำคัญ พ.ศ. 2520

## [แก้] ดูเพิ่ม

- ฐานข้อมูลกลาง สำนักวิทยบริการ มหาวิทยาลัยราชภัฏสวนสุนันทา
- ตำนานพระแก้วมรกต

พระบาทสมเด็จพระเจ้าอยู่หัว ทรงประกอบพระราชกุศล ในพระอุโบสถ วัดพระศรีรัตนศาสดาราม | พระพุทธมหามณีรัตนปฏิมากร ในสมัยรัชกาลที่ 6

| พระพุทธมหามณีรัตนปฏิมากร เป็นบทความเกี่ยวกับ พระพุทธรูป เทวรูป หรือรูปเคารพ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พระพุทธมหามณีรัตนปฏิมากร ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B0/%E0%B8%9E%E0%B8%A3%E0%B8%B0%E0%B8%9E%E0%B8%B8%E0%B8%97%E0%B8%98%E0%B8%A1%E0%B8%AB%E0%B8%B2%E0%B8%A1%E0%B8%93%E0%B8%B5%E0%B8%A3%E0%B8%B1%E0%B8%95%E0%B8%99%E0%B8%9B%E0%B8%8F%E0%B8%B4%E0%B8%A1%E0%B8%B2%E0%B8%81%E0%B8%A3.html".

หมวดหมู่: บทความเกี่ยวกับ พระพุทธรูป เทวรูป และรูปเคารพ ที่ยังไม่สมบูรณ์ | พระพุทธรูป | พระบรมมหาราชวัง

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Français